
LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 2015 M. BALANDŽIO 1 D. ĮSAKYMO NR. D1-267 „DĖL PARAIŠKŲ ATNAUJINTI (MODERNIZUOTI) DAUGIABUTĮ NAMĄ TEIKIMO, VERTINIMO IR ATRANKOS TVARKOS APRAŠO PATVIRTINIMO“ PAKEITIMO

2016 m. rugpjūčio 23 d. Nr. D1-564
Vilnius


P a k e i č i u Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašą, patvirtintą Lietuvos Respublikos aplinkos ministro 2015 m. balandžio 1 d. įsakymu Nr. D1-267 „Dėl Paraiškų atnaujinimo (modernizavimo) daugiabutį namą teikimo, vertinimo ir atrankos tvarkos aprašo patvirtinimo“:
1.	Pakeičiu 2.4 papunktį ir jį išdėstau taip:
[bookmark: _GoBack]„2.4. paraiškos teikėjas – daugiabučio namo bendrojo naudojimo objektų valdytojas arba butų ir kitų patalpų savininkų sprendimu pagal pavedimo sutartį veikiantis asmuo, teikiantis Projekto įgyvendinimo administravimo paslaugas, arba savivaldybės programos įgyvendinimo administratorius, arba savivaldybės administracija;“
2.	Pakeičiu 4.1 papunktį ir jį išdėstau taip:
„4.1. priimamų paraiškų skaičius ir limitas savivaldybėms;“
3.	Pakeičiu 4.4 papunktį ir jį išdėstau taip:
„4.4. paraiškų teikėjai (pagal 2.4 papunktį) ir paraiškų atrankos kriterijai.“
4.	 Pakeičiu 11 punktą ir jį išdėstau taip:
„11. Jeigu pasibaigus paraiškų teikimo terminui Agentūra nustato, kad gauta mažiau paraiškų nei nurodyta kvietime, ji per 5 darbo dienas pateikia siūlymus Aplinkos ministerijai dėl paraiškų teikimo termino pratęsimo. Aplinkos ministerija, įvertinusi Agentūros pateiktus siūlymus, aplinkos ministro įsakymu pratęsia paraiškų teikimo terminą ne ilgesniam kaip vieno mėnesio laikotarpiui ir, jeigu pagal 4.1 papunktį kvietime buvo nustatytas paraiškų limitas savivaldybėms, perskirsto likusį priimamų paraiškų skaičių. Jeigu pasibaigus paraiškų teikimo terminui Agentūra paraiškos nepriima, ji per 5 darbo dienas nuo sprendimo nepriimti paraiškos dienos apie tai raštu informuoja paraiškos teikėją, nurodydama paraiškos nepriėmimo priežastis, pagal kvietime nurodytas sąlygas ir informuodama, kad paraiška pakartotinai gali būti teikiama Aplinkos ministerijai paskelbus kitą kvietimą.“
5.	Pakeičiu 16 punktą ir jį išdėstau taip:
„16. Jeigu investicijų planas neatitinka Programos, Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių, patvirtintų Nutarimu, Investicijų plano rengimo tvarkos aprašo reikalavimų ir kvietime nustatytų sąlygų, paraiškai nepritariama, nurodant nepritarimo priežastis ir terminą, per kurį, patikslinus investicijų planą, paraiška gali būti teikiama pakartotinai. Paraiškos tikslinimui skirtas terminas neturi viršyti 30 darbo dienų.“ 



Aplinkos ministras 								 Kęstutis Trečiokas 

